
PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAŢIE PUBLICĂ ŞI  AMENAJAREA TERITORIULUI 


	Bucureşti
	22.04.2020

	Nr.
	4c-7/ 89



   Către,
                     
Biroul Permanent al Camerei Deputaţilor

Vă înaintăm alăturat raportul asupra Proiectului de Lege pentru aprobarea Ordonanţei Guvernului nr.2/2020 privind aprobarea aderării Secretariatului General al Guvernului la Reţeaua europeană de dezvoltare durabilă (ESDN) şi aprobarea plăţii cotizaţiei anuale de participare a Secretariatului General al Guvernului, precum şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, transmis Comisiei pentru administraţie publică şi amenajarea teritoriului pentru examinare pe fond, în procedură obişnuită cu adresa nr. Plx. 88 din 2 martie 2020.
Preşedinte, 

Angelica FĂDOR

RAPORT 

asupra proiectului de Lege pentru aprobarea Ordonanţei Guvernului nr.2/2020 privind aprobarea aderării Secretariatului General al Guvernului la Reţeaua europeană de dezvoltare durabilă (ESDN) şi aprobarea plăţii cotizaţiei anuale de participare a Secretariatului General al Guvernului, precum şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.

În conformitate cu prevederile art.94 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată cu dezbaterea pe fond în procedură obişnuită asupra Proiectului de Lege pentru aprobarea Ordonanţei Guvernului nr.2/2020 privind aprobarea aderării Secretariatului General al Guvernului la Reţeaua europeană de dezvoltare durabilă (ESDN) şi aprobarea plăţii cotizaţiei anuale de participare a Secretariatului General al Guvernului, precum şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis prin adresa nr. PLx. 88 din 2 martie 2020 și înregistrat cu nr.4c-7/89 din 3 martie 2020.
La întocmirea prezentului raport, Comisia pentru administraţie publică şi amenajarea teritoriului a avut în vedere:

- avizul favorabil  al Consiliului Legislativ (nr. 45/ 27.01.2020) 

Senatul în calitate de primă Cameră sesizată a adoptat proiectul de Lege în şedinţa din 26 februarie 2020.

 Camera Deputaţilor este Cameră decizională, potrivit prevederilor art.75 din Constituţia României, republicată şi ale art.91 din  Regulamentul Camerei Deputaţilor, republicat.


Proiectul de Lege are ca obiect de reglementare aprobarea aderării Secretariatului General al Guvernului la Reţeaua europeană de dezvoltare durabilă (ESDN) şi aprobarea plăţii cotizaţiei anuale de participare a Secretariatului General al Guvernului, precum şi completarea Ordonanţei Guvernului nr.41/1994. Cotizaţia se suportă, în limita bugetului aprobat pe anul 2020, precum şi cu încadrarea în estimările şi prevederile bugetare pentru anii următori, din bugetul Secretariatului General al Guvernului pentru Departamentul pentru Dezvoltare Durabilă. În prezent, cotizaţia anuală pentru membrii titulari este de 12.000 de euro, iar cuantumul cotizaţiei anuale poate fi modificat prin hotărâre a Guvernului în situaţia în care ESDN decide actualizarea acestuia la un alt nivel. Pentru anul 2020, cheltuielile estimative se ridică la 57,60 mii lei (echivalentul cotizaţiei anuale de membru cu drepturi depline în valoare de 12.000 de euro, la un curs valutar estimat de 4,8 euro/leu). Cheltuielile estimative pentru o perioadă de 5 ani se ridică la cca.288 mii lei. 
Potrivit prevederilor art.61 din Regulamentul Camerei Deputaţilor, republicat, Comisia pentru administrație publică și amenajarea teritoriului şi-a desfăşurat lucrările în ședința online din data de 22 aprile 2020. La lucrările Comisiei pentru administrație publică și amenajarea teritoriului au fost prezenți deputați conform listei de prezență.

În urma examinării proiectului de Lege mai sus menționat şi a opiniilor exprimate, membrii Comisiei pentru administraţie publică şi amenajarea teritoriului au hotărât cu unanimitate de voturi adoptarea proiectului de Lege pentru aprobarea Ordonanţei Guvernului nr.2/2020 privind aprobarea aderării Secretariatului General al Guvernului la Reţeaua europeană de dezvoltare durabilă (ESDN) şi aprobarea plăţii cotizaţiei anuale de participare a Secretariatului General al Guvernului, precum şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte în forma adoptată de Senat. 


În raport cu obiectul şi conţinutul său, proiectul de Lege face parte din categoria legilor ordinare.
	  
Preşedinte
	Secretar

	Angelica FĂDOR 
	Simona BUCURA -OPRESCU


  Consilier parlamentar, Elena Hrincescu

